Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: szóló 1999. évi LXXVI. törvény (Szjt.) 90. § (1) és 66. §
Paragraph Index: 683

1. A jogdíjközlemény személyi és tárgyi hatálya 1.1. A jelen jogdíjközlemény hatálya alá tartozó filmszerzõk: rendezõ, forgatókönyvíró (eredeti mû írója), operatõr és mindazon személyek, akik a FilmJus Felosztási Szabályzata értelmében az audiovizuális mû egészének kialakításához szintén alkotó módon járultak hozzá. 1.2. A jogdíjak a magyarországi gyártású (azaz magyarországi székhelyû filmelõállító által elõállított) audiovizuális mûveknek sugárzással vagy egyéb módon történõ nyilvánossághoz közvetítése, valamint egyes nyilvános elõadással történõ felhasználása után fizetendõk. Audiovizuális mûvek sugárzással vagy egyéb módon történõ nyilvánossághoz közvetítése esetén a jogdíjközlemény hatálya alá tartoznak különösen a Magyar Televízió archívumából más mûsorszolgáltatók által átvett audiovizuális mûvek. 1.3. A jogdíj fizetésére az Szjt. 66. § (3) bekezdése alapján elsõsorban a filmalkotás elõállítója köteles, kivéve, ha bizonyítja, hogy a felhasználóval kötött szerzõdésében a szerzõi jogdíj fizetésének kötelezettségét kifejezetten és egyértelmûen áthárította a felhasználóra, mely utóbbi esetben a jogdíjat a felhasználó köteles megfizetni (a továbbiakban egységesen: jogdíjfizetésre kötelezett). A jogdíjfizetésre kötelezett mentesül a FilmJus-nak történõ jogdíjfizetés alól, ha igazolja, hogy az 1.1. pontban felsorolt filmszerzõk az adott felhasználás után egyedi megállapodás alapján jogdíjban részesülnek.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes